《跋贾天升所藏段志宁山水》
金朝·高永

苍壁云气涌，长松风雨寒。湍流擘山出，玉虹饮溪湾。

胸中无云擘，笔底无江山。想见破墨初，布袖蛟龙蟠。

壮观骇心魄，万象本自閒。寒斋静相对，远意空追攀。

作者简介：（1187—1232）金蓟州渔阳人，字信卿。初名夔，字舜卿，又名揆，号应庵。轻财好交游。文辞豪放，长于论事。南渡居嵩山。累举不第。尝上书言事，不报。卒于汴京。